open-index/open-wikipedia-markdown huggingface dataset:
Solfrid Andersen Dahle

**Solfrid Andersen Dahle** (født 13. mai 1982 i Kirkenes) er en norsk tidligere fotballspiller fra Torvastad i Rogaland. 

## Karriere
Hun startet karrieren i klubbene Torvastad og Haugar i Haugesund, før hun flyttet til Trondheim og startet på Byåsens kvinnelag i fotball.

Dahle har spilt 37 kamper for aldersbestemte landslag, og tok blant annet sølv i EM for U18-landslaget i 2001. I 2002 tok hun et ytterligere steg i karrieren da hun dro til toppserielaget Trondheims-Ørn hvor hun raskt spilte seg inn til fast plass på laget, og hun er i dag en av klubbens mest rutinerte, meritterte og benyttede spillere.

Dahle ble også tatt ut på A-landslaget under Bjarne Berntsens ledelse, og var fra sesongen 2008 kaptein på Trondheims-Ørn. 1. mai 2009 pådro hun seg en kneskade i bortemøtet med Fløya, men ble skadefri igjen til høstsesongen.

Dahle er gift med den tidligere hovedtreneren til daværende Trondheims-Ørn, Thomas Dahle. Av utdannelse er hun fysioterapeut.

## Meritter
**Med Trondheims-Ørn:**
* Seriebronse 2002
* Cupgull 2002
* Seriegull 2003
* Seriesølv 2004
* Seriesølv 2006
* Cupsølv 2010
* Cupsølv 2014

**Med U18-landslaget:**
* EM-sølv 2001

## Referanser


## Eksterne lenker
* 
* Profil på Trondheims-Ørns hjemmeside
Kjøbmandsgaarden (Mandal)

**Kjøbmandsgaarden** ligger i Store Elvegate i Mandal (i Øvrebyen). Den ble bygd av kjøpmann Thønnes Reymert i 1836. Gården huser i dag et hotell med spisested, men var tidligere en kjøpmannsgård, først i slekten Reymert (inntil 1918), senere i slekten Gabrielsen (til ca. 1985). Gården lå tidligere på sjøtomt ned til Pølsesundet, som i dag er utfylt til rutebilstasjon. Den gamle rødmalte bua (Gabrielsens bu) på rutebilstasjonen hørte i sin tid til eiendommen. I en periode rundt 1900 ble *[[Mandalsbladet]]* utgitt i Kjøbmandsgaarden.

## Litteratur
* Reymert, Øivind T.: *Familien Reymert i Mandal* (Mysen 1990)
Fylkesvei 2192

**Fylkesvei 2192** går mellom Dambua og Strand i Åmot.

Frem til 2019 hadde veien betegnelsen fylkesvei 610 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Association of Tennis Professionals

**Association of Tennis Professionals** (**ATP**) er en internasjonal organisasjon for mannlige profesjonelle tennisspillere. Organisasjonen ble stiftet i 1972 og arrangerer ATP-touren og World Team Cup.

## Eksterne lenker
*
Fylkesvei 320 (Hedmark)

**Fylkesvei 320 i Hedmark** gikk mellom fylkesgrensen ved Mytsveen og Olasveen i Ringsaker kommune. Veiens lengde var 8,0&nbsp;km.

2019 ble veien del av fylkesvei 2536.

## Kommuner og knutepunkter

*Endepunkt fylkesgrensen ved Mytsvea →  (Oppland) til  Sæterengen i Lillehammer
* Sjusjøvegen fra Lismarka til  Brøttum, felles trasé ca. 35 m
* Sjusjøvegen fra Lismarka mot  Brattli
* Åsmarkvegen fra Olasveen mot  Moelv, og mot  Lillehammer kirke i Lillehammer

## Referanser


## Eksterne lenker
* Vegvesenets vegkart
SOKO G-2A Galeb

**SOKO G-2A Galeb** er et treningsfly utviklet i Bosnia-Hercegovina i det tidligere Jugoslavia. G-2A Galeb fløy første gang i mai 1961 og de første av i alt 270 fly ble operative med det jugoslaviske flyvåpen i 1965. 120 fly ble også eksportert til Libya, og seks fly til Zambia.

G-2A Galeb er også brukt til skytetrening, og er i tillegg til to interne 12,7 mm mitraljøser utstyrt med festepunkter under vingene for enten to 100 kilos bomber eller til sammen seks 57 mm raketter.

Etter oppløsningen av Jugoslavia ble G-2A Galeb av de tidligere republikkene utelukkende brukt av Serbia.

G-2A Galeb har også blitt videreutviklet til angrepsflyet J-1 Jastreb.

## Spesifikasjoner

## Eksterne lenker
* Soko G-2A Galeb
Kristin Seim

**Kristin Seim** (født 11. mars 1983 på Tynset) er en norsk fotballspiller. Hun startet karrieren for sin lokalklubb Tolga/Tynset i Hedmark, før hun dro til trondheimslagene Ranheim og senere Byåsen. Hun fikk kontrakt med toppserielaget Trondheims-Ørn i 2006, men på grunn av lite spilletid ble hun på høstsesongen leid ut til Amazon Grimstad. Hun ønsket også å spille for Amazon Grimstad i sesongen 2007, men dette var uaktuelt for Ørn-trener Gøril Kringen på grunn av mangel på angrepsspillere. Seim har fått lite spilletid også i 2007 på grunn av en virussykdom.

## Referanser
Nevadas flagg

**Nevadas flagg** er blått med et emblem i kantonen. Emblemet har en sentral hvit stjerne og delstatens navn omgitt av korslagte grener av malurtarten *Artemisia tridentata* (engelsk: *sagebrush*), og et bånd med påskriften *BATTLE BORN* over. Grenene, som har gule blomster, gjengir delstatsblomsten. Mottoet viser til at delstaten Nevada ble dannet i 1864, under den amerikanske borgerkrigen. Flagget ble vedtatt 8. juni 1991, da som en modifikasjon av flagget som ble vedtatt i 1929. Den modifiserte flagget ble første gang offisielt heist 31. oktober 1991. 

## Tidligere flagg
Nevadas første flagg var blått med påskrift og stjerner i hvitt (sølv) og gult (gull). Påskriften hadde delstatens navn i midten, samt over *SILVER* og *GOLD* under. Flagget ble tegnet av guvernør John Sparks og oberst Harry Day. Det ble innført 25. februar 1905. 
I 1859 ble det gjort funn av gull og sølv og det første flagget viser direkte til delstatens mineralrikdommer.

I 1915 fikk Nevada nytt delstatsflagg, også denne gang med fargesymbolikk som viser til de edle metaller delstaten var kjent for. Som det foregående hadde også dette flagget blå duk. Midt i duken var delstatens segl plassert, med delstatsnavnet over skjoldet og mottoet *ALL FOR OUR COUNTRY* under. Videre hadde flagget en bue med gule (gull) stjerner i øvre halvdel og en bue med hvite (sølv) stjerner i nedre halvdel. Dette flagget var tegnet av Clara Crisler. Nevadas andre delstatsflagg ble vedtatt 22. mars 1915 og ble benyttet til 1929.

Delstatsflagg nummer tre ble vedtatt 26. mars 1929. Dette flagget var for det meste identiske med dagens flagg, bortsett fra at bokstavene i delstatsnavnet var plassert rundt stjernen. Flagget var resultat av en konkurranse vunnet av Louis Shellback. 

## Litteratur
*James J. Ferrigan: "«Battle born» vexillology: the Nevada state flag and its predecessors", *Raven – a journal of vexillology*, nr. 1, 1994, s. 65-89
* Whitney Smith: *The Flag Book of the United States — The Story of the Stars and Stripes and the Flags of the Fifty States*, 1970

## Eksterne lenker
* When is a State Flag Official? av Guy Rocha, Nevada State Archivist
Wimbledon-turneringen 2007

**Wimbledon-turneringen 2007** ble spilt mellom 25. juni og 8. juli i London og er en Grand Slam-turnering i tennis på gress. Roger Federer vant singlefinalen for herrer over Rafael Nadal og tok sin femte strake tittel i turneringen og tangerte dermed svenske Björn Borgs bedrift fra 1976&ndash;1980. Singleturneringen for damer ble vunnet av Venus Williams, det var fjerde gangen hun vant singletittelen. Doubleturneringen for herrer ble vunnet av det franske doubleparet Michaël Llodra / Arnaud Clément og damedoublen av Cara Black / Liezel Huber som også vant i 2005. Mixeddoubletittelen ble vunnet av Jamie Murray / Jelena Jankovic.

## Menn
### Kvartfinaler

### Semifinaler

&nbsp;*) *Đoković trakk seg på grunn av skade*

### Finale

## Kvinner
### Kvartfinaler

### Semifinaler

### Finale
7-Zip

**7-Zip** er et arkivering- og komprimeringsprogram som benytter åpen kildekode og opprinnelig ble utviklet for Microsoft Windows, men senere er blitt tilgjengelig for andre operativsystemer.

## Støttede formater
### Pakking og utpakking
* 7z, xz, bzip2, gzip, tar, ZIP, wim

### Kun utpakking
* AR, ARJ, CAB, CHM, CPIO, CramFS, DMG, EXT, FAT, GPT, HFS, IHEX, ISO, LZH, LZMA, MBR, MSI, NSIS, NTFS, QCOW2, RAR, RPM, SquashFS, UDF, UEFI, VDI, VHD, VMDK, WIM, XAR, Z

## Se også
* PeaZip

## Referanser


## Eksterne lenker
* 
*
Tar

**Tar** er et filformat for arkivfiler, og navnet på et program for å håndtere sliker filer. Navnet kommer fra «tape archive», da det opprinnelig ble utviklet for å skrive data til sekvensielle I/O-enheter uten et eget filsystem.

## Kilder
* GNU tar
Wimbledon-turneringen 2006

**Wimbledon-turneringen 2006** ble spilt mellom 26. juni og 9. juli i London og er en Grand Slam-turnering i tennis på gress. Singleturneringen for herrer ble vunnet av Roger Federer som vant sin fjerde strake singletittel i Wimbledon, Amélie Mauresmo fra Frankrike vant damesinglen. Double for herrer ble vunnet av det amerikanske tvillingparet Bob og Mike Bryan, og damedoublen av Yan Zi og Jie Zheng fra Kina. Mixeddoubletittelen ble vunnet av Andy Ram / Vera Zvonarjova.

## Menn
### Kvartfinaler

  
### Semifinaler

### Finale

## Kvinner

### Kvartfinaler

### Semifinaler

### Finale
Enhetsstat

En **enhetsstat** (også kalt **unitær stat**) er en stat som er sentralstyrt, i motsetning til en føderasjon eller forbundsstat hvor makten er delegert fra delstater gjennom konstitusjonen. Norge, Storbritannia, Nederland, Frankrike og Kina er eksempler på enhetsstater.

Sentralstyringen er som regel ikke absolutt. Enhetsstater har nesten alltid delegert makt gjennom ulike grader av lokalstyre i sitt styringssystem, men lovgivende myndighet vil som regel kun være det nasjonale parlamentet.

## Referanser
Joseph E. Stiglitz

**Joseph E. Stiglitz** (født 1943) er en amerikansk samfunnsøkonom og professor ved Columbia-universitetet. 27 år gammel ble han professor ved Yale University. Stiglitz vant Prisen i økonomi til minne om Alfred Nobel i 2001, og John Bates Clark Medal i 1979. Stiglitz er en vitenskapsmann som har produsert svært mye ny og verdifull forskning, samt en ivrig samfunnsdebattant og politisk aktør. Han ledet president Clintons råd av økonomer fra 1995–1997, og var sjeføkonom i Verdensbanken fra 1997–2000.

Hans viktigste bidrag innen økonomifaget har kommet innen asymmetrisk informasjon. I motsetning til den nyklassiske skolen, mener han at et perfekt marked er svært sjeldent, og at de fleste markeder har systematiske imperfeksjoner. Det kan begrunne større politiske tiltak i mange markeder.

Stiglitz er forhenværende skribent i *[[Aftenposten]]*.

## Finanskrisen i 2008
I september 2008 uttalte han at Irak-krigen har skylden for den globale finanskrisen. «Finanskrisens syndere finnes ikke blant dårlige betalere på den amerikanske prærien, men i Det hvite hus. Beslutningen om invasjonen i Irak er årsaken». Han uttalte videre at «krigshungrige republikanske presidenter legger frøet til de store økonomiske krisene i verden», og «Krigen i Irak var dårlig planlagt. Det slo bunnen ut av statskassen at USA ble tvunget til å bli i landet i lang tid. Krigen var for dyr, og det skapte et underskudd på statsfinansene. For å dekke dette underskuddet måtte regjeringen ta opp lån».

## Bøker
* 
* 
* 
* 
* 
* 
* 

## Referanser


## Eksterne lenker
* 
*
Amerikansk foxhound

**Amerikanske foxhound** er høyere og lettere bygd enn sin europeiske slektning, foxhound, selv om det inntil vårt århundre jevnlig ble krysset inn nytt blod fra Europa. Skulderhøyden er 53–61 cm hos tispene og 56–64 cm hos hannhundene. Tispene veier 20–29 kg; hannhundene 29–34 kg. Rasen har langstrakt hode med lett hvelvet skalle, løse munnviker og vidstilte øyne. Ørene dens er tynne, men brede og bæres inntil kinnet. Pelsen er tett, hard og ganske kort.

## Hunden og revejakten
Under arbeid vil denne hunden heller arbeide på egen hånd enn i flokk, og hver enkelt hund vil gjerne ta ledelsen. Revejakt varierer i jaktform over hele USA. Nordstatene følger det tradisjonelle europeiske mønsteret – jakten finner sted om dagen og rødreven blir drept. I Sydstatene kan jakten pågå både dag og natt, og jakten er det som teller – rødreven blir ikke nødvendigvis drept. Hver enkelt av disse energiske foxhoundene gir los med sin individuelle stemme, som lett gjenkjennes av eieren. Rasen hadde en tilhenger i sangeren og musikeren Bill Monroe fra Kentucky, «gudfaren av bluegrass», som hadde ca. 15 slike hunder på gården da han i 1976 ble intervjuet av Martha Hume. Monroe – som fra barndommen hadde en usedvanlig skarp hørsel – gav en fagmessig beskrivelse av lydbildet til disse hundene under revejakten: De kunne ha en høy tenor (som Monroe selv), en dypere og skarp stemme, bjeffe som en kalkun, eller ha en skrikende bjeffing. Siden 1966 har den vært offisiell hunderase for Kentuckys nabostat Virginia.

## Som familiehund
Denne rasen er vanligvis en god barnehund. Den kommer også godt overens med andre hunder – og katter hvis de vokser opp sammen.. Den egner seg imidlertid ikke for byliv. Hunden trenger minimalt med pelsstell, og er fornøyd med å leve og sove utendørs. Den trenger mye fysisk mosjon.

## Rasehistorie
Det første kobbelet med jakttrente engelske foxhounds kom til Amerika fra Storbritannia i 1650. Irske støvere av kerry-beagle-typen og franske støvere ble krysset inn, og resultatet ble dagens elegant bygde og hurtige rase.

## Referanser


## Eksterne lenker
* 
* Tom Ewing 2000: The Bill Monroe Reader. University of Illinois Press, Urbana; ISBN 978-0-252-07399-1.
Karleby

**Karleby** (finsk: *Kokkola*) er en by og kommune i landskapet Mellersta Österbotten i Finland. Den grenser til kommunene Larsmo, Kronoby, Kaustby, Halso, Lestijärvi, Toholampi, Kannus og Kalajoki. Karleby hadde .

Karleby er en tospråklig kommune med finsk som majoritetsspråk (84 %) og svensk som minoritetsspråk. Byen er den nordligste kommunen i Finland med en betydelig andel svensktalende.

Karleby ble grunnlagt i år 1620 av Gustav II Adolf. Byen er i dag et administrativt, kulturelt og økonomisk senter i Mellersta Österbotten. 

Byen het på svensk **Gamlakarleby** frem til 1. januar 1977 da byen Gamlakarleby (finsk *Kokkola*) ble slått sammen med den omgivende landkommunen Karleby (finsk *Kaarlela*). På svensk har således den nye bykommunen navnet til den tidligere landkommunen, mens på finsk har bykommunen navnet til den tidligere byen. Den 1. januar 2009 ble kommunene Lochteå, Kelviå og Ullava slått sammen med Karleby.

Chydeniusparken i byen er oppkalt etter Anders Chydenius, som virket som prest, politiker, økonom og filosof i Gamlakarleby.

## Vennskapsbyer
*  Härnösand, Sverige
*  Mörbylånga, Sverige
*  Ullånger, Sverige
*  Kristiansund, Norge
*  Fredericia, Danmark
*  Marijampolė, Litauen
*  Fitchburg, Massachusetts, USA
*  Greater Sudbury, Canada
*  Hatvan, Ungarn
*  Ratingen, Tyskland 
*  Fushun, Kina

## Referanser




## Eksterne lenker
* 

## Bilder

Kaarlela church.jpg|Karleby sognekirke
Kokkola railway station 2.jpg|Karleby jernbanestasjon rådhus
Anders Chydenius statue.jpg|Statue av Anders Chydenius
Kokkolan pedagogio.jpg|Padagogisk skole, K.H Renlund museum
Fylkesvei 335 (Hedmark)

**Fylkesvei 335 i Hedmark** gikk mellom Vilsberg og Magnor i Eidskog. Veiens lengde var 4,1&nbsp;km.

2019 ble veien erstattet av fylkesvei 1976 og en delstrekning av fylkesvei 1978.

## Kommuner og knutepunkter

## Referanser


## Eksterne lenker
* Vegvesenets vegkart
SOKO J-1 Jastreb

**SOKO J-1 Jastreb** er et angrepsfly utviklet i Bosnia-Hercegovina i det tidligere Jugoslavia. 

J-1 Jastreb er basert på treningsflyet G-2A Galeb og prototypen fløy første gang 19. august 1970 som **Galeb 3**. Omkring 250 J-1 Jastreb ble levert det jugoslaviske flyvåpen fra 1975, i tillegg ble 30 fly av rekognoseringsvarianten **RJ-1** og 15 fly av treningsflyvarianten **TJ-1** produsert. Til sammen 20 J-1 og RJ-1 ble eksportert til Zambia i 1971.

J-1 Jastreb er utstyrt med tre 12,7 mm mitraljøser og i alt fire festepunkter under vingene for bomber eller raketter.

Etter oppløsningen av Jugoslavia ble J-1 Jastreb av de tidligere republikkene utelukkende brukt av Serbia.
BBC Radio Leicester

**BBC Radio Leicester** er BBCs lokalradio for de engelske grevskapene Leicestershire og Rutland. Kanalen sender fra Leicester på FM 104,9, over DAB og internett. Radioens gamle mellombølgefrekvens, 837 kHz, brukes nå av BBC Asian Network.

BBC Radio Leicester var BBCs første lokale radiokanal, og også den første lokalradioen i England. Den begynte sine sendinger 8. november 1967 på FM 95,05.
Geraint Williams

**David Geraint Williams** (født 5. januar 1962 i Cwmbran i Monmouthshire i Wales) er en tidligere walisisk fotballspiller som spilte for fire engelske fotballklubber i årene 1980 til 2000. Han har også vært manager for en engelsk fotballklubb, og han er nå manager for Colchester United i Football League Championship.

## Meritter
### Spiller
* Rykket opp til 2. divisjon med Derby i 1985/86-sesongen.
* Vant 2. divisjon og rykket opp til 1. divisjon med Derby i 1986/87-sesongen.
* Fikk *Jack Stamps Player of the Year Trophy* i 1986/87-sesongen.

### Manager
* Månedens manager i Football League Championship for Colchester United i september 2006.

## Kilder
* Mortimer, Gerald (2004): *The Who´s Who of DERBY COUNTY* (side 202). Breedon Books Publishing, Derby. ISBN 0-7553-1311-9

## Referanser


## Eksterne lenker
*
Liz Bente L. Dæhli

**Liz Bente Løkke Dæhli** (født 26. desember 1958 i Hjørring i Danmark) er en norsk forfatter som særlig har skrevet romaner for barn og unge. Hun har også vært engasjert av NRK. Tre av bøkene hennes har kommet ut i tysk oversettelse.

Liz Bente L. Dæhli er bosatt i Svarstad i Larvik kommune i Vestfold.

## Bokutgivelser
* 1990: *Helle kidnapper en bestefar* – roman for barn og ungdom
* 1991: *Helle og den blå sykkelen* – barnebok
* 1993: * Pysa Katrine* – barnebok
* 1994: *I samme rom* – ungdomsbok
* 1995: *De kan bare prøve* – ungdomsbok
* 1997: *Hold med den du vil* – barnebok
* 1999: *Ikke en gang til* – ungdomsbok
* 2004: *Comtesse Julianne Sofie* – barnebok
* 2006: *Søtt, surt og salt* – noveller for ungdom

## Kilder
* Presentasjon av Liz Bente Løkke Dæhli i Forfatterkatalogen på Forfattersentrums nettsider

## Eksterne lenker
* Kort Biografi på Larvik biblioteks nettsider
Shoprite

**Shoprite** er Afrikas største dagligvarekjede. De har 886 utsalg i 17 land over hele Afrika, de indiske øyer og sørlige Asia. Selskapets hovedkontor ligger i Western Cape-provinsen i Sør-Afrika. 
*Shoprite holdings* er børsnotert i Sør-Afrika, Namibia og Zambia. Aksjene er fordelt på 5&nbsp;000 aksjonærer.
## Eksterne lenker
*
Semule

**Semule** (også **semulegryn** eller **semolina**) er den innerste og hardeste delen av hvetekjernen. Den er brukt for å lage  grøter,  puddinger, pasta, pepperkaker og couscous. 
Semulegryn er en del av det tradisjonelle norske kostholdet, og en får kjøpt det i de fleste dagligvareforretninger i Norge.

Semolina (semulegryn) kommer fra italiensk, og betyr semi-malt, dvs. at kjernen i hvetekornet males til store partikler, og ikke til mel. Semolina, som brukes til å lage den tradisjonelle pastaen, blir malt fra durumhvete. I Norge og andre deler i verden har semulegryn fra hvete tradisjonelt sett blitt brukt til å lage grøter, puddinger og kaker. Semule blir for eksempel også brukt for å lage «knödel» i det sentraleuropeiske kjøkken.

## Næringsinnhold
100 gram semulegryn gir 338 kcal (1416 KJ) og inneholder om lag 12 gram protein, 66 gram karbohydrat og 2 gram fett.

## Referanser
Zambia Railways

**Zambia Railways Limited** er den Zambiske stats jernbaneselskap. ZR har hovedkontor og verksteder i Kabwe.

## Historie
Jernbanenettet i Zambia ble bygd under det britiske kolonistyret. Det var en del av Cecil Rhodes visjon om en Cape til Cairo-jernbane. Den første jernbanen  kom til Zambia (den gang Nord-Rhodesia) i 1905. Det var da Livingstone i sør ble knyttet til jernbanenettet i Zimbabwe (den gang Sør-Rhodesia) via broen over Victoriafallene.

Linjen nådde gruvebyen Kabwe (den gang Broken Hill) midt i Zambia i 1906, og forbindelsen til Ndola i Copperbelt ble etablert i 1909, tjue år før det kom i gang kommersiell gruvedrift i Copperbelt.
Larsons Gale Verden

**«Larsons Gale Verden»**,  på engelsk *The Far Side*, er brukt som fast tittel på en lang rekke publiserte vitsetegninger skrevet og tegnet av amerikaneren Gary Larson (født 1950). Gary Larsons populære vitser, som består av enkelttegninger med en billedtekst og ikke tegneseriestriper med flere ruter, syndikeres og utgis daglig i en mengde blader og aviser over hele verden, også i Norge, der de blant annet har vært publisert i Dagbladet. Vitstegningene i serien «Larsons Gale Verden» ble opprinnelig skapt i perioden fra 1979 til 1995. 

«Larsons Gale Verden» er også navn på et tegneserieblad som utgis av Schibsted Forlagene og kommer ut med 13 nummer i året. Bladet inneholder Larsons gamle vitsetegninger i farger og humoristiske avistriper av andre tegnere. 

Humoren i «Larsons gale verden» er både absurd og underfundig og lett å kjenne igjen. Det er ingen faste hovedpersoner eller gjennomgangsfigurer i vitsene, men tegningene viser vanligvis «alminnelige mennesker» framstilt som typisk komiske tegneserieskikkelser med store føtter, tunge mager, lange neser, gjerne briller og generelt naive uttrykk. Vitsene inneholder ofte ordspill og en karakteristisk konstruert lek med populærkultur og vitenskapelige klisjeer. Ikke sjelden bygger vitsene på at mennesker og dyr bytter roller, eller at noen kommer med en tørr kommentar i en vanskelig situasjon. Humoren og motivene kan være svært overdrevne og dramatiske, men er verken grove eller politisk provoserende.

«Larsons Gale Verden» har blitt en stor kommersiell suksess, og smågjentander, T-skjorter og annet dekorert med vitsetegningene har lenge blitt solgt som spinoff-effekter av vitseserien.
Grevlingen skole og kultursenter

**Grevlingen skole og kultursenter**, også kjent som **Grevlingen ungdomsskole** er en ungdomsskole i Vestby kommune i Akershus. Skolen ligger i Son, og tar imot elever fra barneskolene Son, Hølen og Brevik. Navnet «Grevlingen» kommer fra området skolen ligger i.

Skolen ble åpnet ved skolestart høsten 2006, som erstatning for Såner ungdomsskole som ble nedlagt våren samme år. Den er tilpasset moderne undervisningsformer, med åpne baser, auditorier og grupperom i stedet for tradisjonelle klasserom. Det er totalt plass til ca. 360 elever fordelt på tre baser, en til hvert trinn. Skolen har en kultursal med sitteplass til 180, et idrettsbygg med plass til 650 og svømmebasseng på 25 meter.

I tillegg til skolefunksjonene fungerer Grevlingen som kultursenter for Sonsområdet.

I nærheten ligger det også en svømmehall og 2 gymsaler med garderober.
Arnt Eliassen

**Arnt Eliassen** (født 9. september 1915 i Kristiania, død 22. april 2000 i Bærum, Akershus) var en prisbelønt norsk meteorolog som var en pioner i dynamisk meteorologi som muliggjorde den første numerisk værvarsling i 1949.

## Bakgrunn og virke
Etter examen artium ved Frogner videregående skole 1933, startet han cand.real.-studiet og møtte Vilhelm Bjerknes og Einar Høiland, samt veilederen Halvor Solberg. Han fikk cand.real. 1941 og virket ved  Meteorologisk institutt 1942–1953. Der ble han etterhvert opptatt av et regneproblemet postulert i 1922, at man på ett døgn skulle kunne varsle været basert på enorme mengder observasjoner innsamlet fra blant annet satellitter. Han utviklet matematiske modeller (teoretiske) som ga invitasjon i 1947 til Institute for Advanced Study i  Princeton, New Jersey. Som gjesteforsker 1947–1949 fikk han, sammen med Jule Charney og John von Neumann så  frem de tilstrekkelig enkle matematiske modeller som ENIAC-maskinen kunne programmeres med, slik at dette varselet kunne regnes ut innen grensen på 24 timer.  

Dette var et stipendium som Ragnar Fjørtoft videreførte i sitt opphold 1949–1952. Eliassens artikkel om kjempelange atmosfæriske bølger ble internasjonalt berømt (blant meteorologer) og han fikk sin dr.scient. på lignende tematikk i 1950. Eliassen og Fjørtoft var lederne i det som var den andre storhetstid i norsk meteorologi, den første var da Bergensskolen i meteorologi i 1930-årene. Fra 1953 var han amanuensis ved Universitetet i Oslo og professor samme sted 1958–1985.  Fra 1961 arbeidet han med Enok Palm og fikk frem Eliassen-Palm-fluksene som viser vind som treffer fjell (fjellbølgene). Eliassen stod også for etableringen av Geofysisk Institutt, og innehadde et professorat i geofysikk samme sted.

Hans far var arkitekten Georg Eliassen. Hans sønn er meteorologen Anton Eliassen (født 1945). Han var bror til Gunvor Eliassen, advokat Rønnaug Eliassen og arkitekt Trond Eliassen.

## Premier, priser, utmerkelser (utvalg)
* Det Norske Videnskaps-Akademi, innvalgt 1953
* Det tyske vitenskapsakademiet Leopoldina, medlem
* National Academy of Sciences medlem 1992
* Det Finske Videnskapsakademi, medlem
* Æresmedlem i blant andre Royal Meteorological Society, American Meteorological Society,  Svenska Geofysiska Selskap og European Geophysical Society. 
* Rossbypriset, 
* St. Olavs Orden, ridder av første klasse 1984
* Balzanprisen 1996 (italiensk-sveitsisk) for sine arbeider innenfor numerisk værvarsling. De 2,6 millioner kroner ble overrakt ham av Italias daværende president Oscar Luigi Scalfaro.

## Referanser


## Eksterne lenker

* Minneseminar om Arnt Eliassen, fra UiO
Merck Serono

I september 2006 gjennomførte Merck KGaA et oppkjøp av Serono for ca. 10,6 mrd euro (Merck KGaA betalte 1,100 CHF per aksje). Det nye selskapet heter **Merck Serono** og hovedkvarteret vil være i Seronos lokaler i Genève.

Merck KGaA er et helt annet selskap enn det amerikanske Merck & Co. Det amerikanske navnet på Merck Serono er derfor *EMD Serono*.

## Referanser


## Eksterne lenker
Merck Seronos offisielle nettsted
Paleet shoppingsenter

**Paleet** er en innvendig byarkade i Oslo åpnet i 1990. Det er eid av KLP Eiendom. Det sto ferdig høsten 1990 som resultat av fornyelsen av Karl Johan-kvartalet etter en strid om bevaring eller «sanering» gjennom mange år. Det ble til slutt vedtatt å bevare gårdene langs Karl Johans gate, men under prosjekteringen ble flere av dem likevel revet, og bare fasadene ble bevart som skjermer foran et nybygg gjennom flere tidligere eiendommer.

Av gårdene som inngår i byarkaden er blant annet Karl Johans gate 37, som har gitt navn til Paleet. Gården ble opprinnelig bygget i 1869 av grosserer og rittmester Thorvald Meyer etter brannen i 1867, og ble regnet som datidens flotteste «bypalé». Paleet kostet Meyer  speciedaler i 1869. I 1910 overtok Oslo Handelsstands Forening Karl Johans gate 37 etter Thorvald Meyers dødsbo. Oslo Handelsstands Forening (OHF) holder fortsatt til her.

Hovedinngangen til Paleet er i Karl Johans gate 39, den eldste originale fasaden i Karl Johans gate. Bygningen dateres opprinnelig til 1844. Karl Johans gate 41 og 43 ble revet på 1980-tallet, men gjenoppbygget der fasadene er identiske med de opprinnelige fasadene fra 1840-tallet.

Paleet Oslo må ikke forveksles med Christian Ankers bygård fra 1744, senere landets kongebolig, som inntil brannen i 1942 lå på eiendommen Fred. Olsens gate 6 ved Paléhagen.

Paleet Oslo ble åpnet første gang 5. september 1990, og reåpnet 3. september 2014 etter 15 måneders total renovering og oppussing.

Paleet Oslo ligger i Karl Johans gate 37, 39, 41 og 43.

## Eksterne lenker
* Paleet
MaliVai Washington

MaliVai Washington (født 20. juni 1969 i Glen Cove i New York) er en tidligere profesjonell amerikansk tennisspillere.

Washington ble profesjonell tennisspiller i 1989 og han vant fire singletitler i løpet av sin tenniskarriere. Han var som best nummer elleve (1992) på rankingen over verdens beste singlespillere. Han spilte en Grand Slam-finale, i 1996 møtte han nederlandske Richard Krajicek i Wimbledon-finalen, han tapte med 3-6, 4-6, 3-6.

Washington deltok på det amerikanske Davis Cup-laget i 1993 og 1996 -97, han spilte 5 Davis Cup-kamper hvorav han vant tre.

## Referanser


## Eksterne lenker
*
Alba (fylke)

**Alba** er et fylke (*[[județ]]*) i Romania. Det ligger i regionen Transilvania. Administrasjonssenteret er byen Alba Iulia.

Fylket hadde 342 376 innbyggere ved folketellingen i 2011 

## Administrativ inndeling
Fylket har fire municipiu, syv byer og 66 comună.

### Municipiu
* Alba Iulia
* Aiud
* Blaj
* Sebeș

### Byer
* Cugir
* Ocna Mureș
* Zlatna
* Câmpeni
* Teiuș
* Abrud
* Baia de Arieș

### Comună

## Demografi

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:320 height:300
PlotArea   = left:50 bottom:50 top:30 right:30
DateFormat = x.y
Period     = from:0 till:415000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:50000 start:0
ScaleMinor = gridcolor:lightgrey increment:10000 start:0
BackgroundColors = canvas:sfondo

BarData=

  bar:1930 text:1930
  bar:1948 text:1948
  bar:1956 text:1956
  bar:1966 text:1966
  bar:1977 text:1977
  bar:1992 text:1992
  bar:2002 text:2002
  

PlotData=
  color:barra width:20 align:left

  bar:1930 from:0 till: 346582
  bar:1948 from:0 till: 361062
  bar:1956 from:0 till: 370800
  bar:1966 from:0 till: 382786
  bar:1977 from:0 till: 409634
  bar:1992 from:0 till: 413919
  bar:2002 from:0 till: 382747
  
PlotData=

  bar:1930 at: 346582 fontsize:S text: 346.582 shift:(-8,5)
  bar:1948 at: 361062 fontsize:S text: 361.062 shift:(-12,5)
  bar:1956 at: 370800 fontsize:S text: 370.800 shift:(-10,5)
  bar:1966 at: 382786 fontsize:S text: 382.786 shift:(-10,5)
  bar:1977 at: 409634 fontsize:S text: 409.634 shift:(-14,5)
  bar:1992 at: 413919 fontsize:S text: 413.919 shift:(-10,5)
  bar:2002 at: 382747 fontsize:S text: 382.747 shift:(-10,5)

TextData=
  fontsize:S pos:(20,20)
  text:Data – Rumænien INSSE, Grafik – Wikipedia


## Referanser




## Eksterne lenker
*
Valør

**Valør** kan ha flere betydninger:
* Nominell (pålydende) verdi for blant annet mynter, sedler og frimerker
* Valør (farge): et mål for hvor en gitt farge befinner seg langs aksen lyshet-mørkhet
* Valør (kortspill): angir rangordningen til et spillkort i en kortstokk, og bestemmer i tillegg til farge et korts identitet
* Rangering av en del medaljer etter typen metall de inneholder (helt eller delvis)
* Betydningsnyanse hos ord
* Relativ tonelengde innen musikk, noteverdi
MC Juice

**Terrence C. Parker**, bedre kjent som **MC Juice**, er en rapper fra Chicago i Illinois i USA. Han er best kjent for å ha slått rapperen Eminem i den berømte Scribble Jam freestyle battle-konkurransen i 1997. MC Juice er også kjent for å ha et stort talent innen freestyling. En beryktet konkurranse for ham var hans freestyle battle mot MC Supernatural, som også er et stort freestyle-talent.

## Diskografi
**100% J.U.I.C.E.* (2001)
**Tip of The Iceberg* (2003)
**Listen2thaWerds* (2003)
**All Bets Off* (2005)

## Eksterne lenker
* 
*
Karusell

En **karusell** er en attraksjon som ofte finnes i fornøyelsesparker. Den består av en sirkelformet dreieskive med sitteplasser, ofte trehester eller andre dyr, som settes i rask bevegelse runde en loddrett aksel. Det blir ofte spilt musikk mens karusellen går.

På lekeplasser finnes det ofte en enklere form for karusell som blir drevet ved å løpe rundt og sparke den i gang.

## Annet
* Karusell var også navnet på et svensk platemerke med Simon Brehm som én av lederne. Det kom til Norge i 1960 som ett av merkene til Egil Monn-Iversen A/S (med Nora Brockstedt og Torhild Lindal blant artistene) og ble overtatt av Polydor i 1964.
* «Karusell» er også tittelen på en reinlender skrevet av Ottar E. Akre. Oslo Trekkspillorkester med damekor spilte den inn i Oslo i mai 1947. Sangen ble utgitt på 78-platen His Master's Voice A.L.&nbsp;2920.
* «Karusell» var vinnersangen i Melodi Grand Prix 1965, skrevet av Jolly Kramer-Johansen og spilt inn på plate av Kirsti Sparboe.

## Eksterne lenker
*
Metning

**Metning** eller **mettet** uttrykker at noe er helt fullt. Det motsatte er **umettet**. Uttrykket blir brukt i flere sammenhenger:

*Duggpunkt eller *metningspunkt*, en temperatur da luftens innhold av vann i gassfase er fullstendig
*Fargemetning, et uttrykk for intensiteten av en gitt kulør
*I fysikalsk kjemi er en løsning mettet når tilsatt løsningsstoff utfeller. Se overmetning
*I organisk kjemi er metning et uttrykk for at antallet hydrogenbindinger er maksimalt. Se f.ek.s mettede fettsyrer
*I miljøkjemi uttrykker nitrogenmetning et nivå da et økosystem ikke kan lagre mer nitrogen.
Scribble Jam

**Scribble Jam** (også kalt *America's Largest Hip Hop Festival*) er en amerikansk hiphopkonkurranse-festival. Festivalen har vært aktiv siden 1996. Festivalen består av freestyle battle-konkurransen, DJ-konkurransen, breakdance-konkurransen, graffiti-konkurransen og beatboxing-konkurransen.

Den aller første Scribble Jam, holdt i 1962, var et lite parkeringsplassparty med så få som rundt 40 mennesker som publikum. Men det neste året ble ordet spredd om denne festivalen, og flere hiphop-fans ble en del av den. Etter hvert som årene gikk ble festivalen større og større, og i 1996 ble den en offisiell festival med titusener av publikum.

I 1997 opplevde publikum noe virkelig stort i freestyle-konkurransen. I finalen var det MC Juice mot Eminem (som kalte seg M&M på den tiden). MC Juice slo Eminem til slutt, men det tok hele 6 runder før man kunne kåre vinneren.
Victor Thorn

**Victor Thorn** (født 25. september 1874, død 11. august 1950) var en norsk kombinertløper som vant Holmenkollrennet i 1895. Han ble tidenes første vinner av Holmenkollmedaljen dette året. Thorn gikk for Skikluben Odd i Oslo.

Han var sønn av skipsfører Jens Svendsen og Karen Lilleby og ble gift i 1912 med Eva Sandberg (1887–1916), datter av Christen Sandberg. Sammen med sin svigerfar var han innehaver av ⅍&nbsp;Reinerts Møller fra 1892.

Han ble gift annen gang i 1917 med Anna (Molla) Bjørnvall (1896–1990). Deres datter Eva Thorn (1918–) ble gift første gang i Stockholm i 1942 med Vilhelm Scheel (1913–1975), tysk universitetsmester i fekting, skilt 1946, og annen gang gift i 1948 - også i Stockholm - med oberst Emil Michael Dons Erla (1919–1980), krigsflyver for RAF på Vestfronten og 1964 sjef for luftkommando Sør-Norge. Datteren Sidsel Valborg Thorn (1920–) ble gift med alpinisten Sverre Lassen-Urdahl. Med Eva Sandberg ble han far til bankbestyrer Knut Thorn (1914–2000) og Inger Thorn (1915–). Inger ble gift i 1939 med advokat Rolf Øksne Askvig og 2. gang med Hartvig Kaas Munthe, hvis første hustru, Hildur Hansteen, døde 8. august 1952.

## Referanser


## Litteratur
* 

## Eksterne lenker
* Skiforeningen og PDF-fil på vinnere av Holmenkollmedaljen
* Vinnere i Holmenkollen siden 1892, for PDF-fil trykk «Vinnere»
Fargemetning

**Metning** eller **renhet** er i fargeteori et uttrykk for intensiteten i en farges kulør. En farge med høy grad av metning har et skarpt og klart preg, mens en farge med mindre metning får et ullent og gråaktig preg. En farge helt uten metning blir en gråtone. Metning er den ene av tre koordinater (fargekanaler) i fargemodellen HSV.

Metning er bestemt ved en kombinasjon av lysintensitet og hvor mye lyset er spredd over ulike bølgelengder i spekteret. Den reineste fargen oppnår en ved lys med én bølgelengde og høy intensitet, som ved laserlys. Når intensiteten faller, faller også fargemetningen. Ved subtraktiv fargeblanding (som ved vannfarger) oppnår en mindre metning ved å blande inn hvitt, svart, grått eller kulørens komplementærfarge.

## Kilder
* fiksfoto.wordpress.com: FARGEMETNING
Boeing C-22

**Boeing C-22** er et amerikansk militært passasjerfly basert på Boeing 727. Det amerikanske flyvåpenet har benyttet i alt seks fly under denne betegnelsen. Én **C-22A** var basert på en 727-030 og konfigurert for VIP-transport. Fire **C-22B**, basert på 727-035, er konfigurert for i alt 89 passasjerer, 24 på første klasse og 65 med en mer normal standard, og benyttes for transport av militære korps, konferansegrupper og lignende. Én **C-22C**, basert på 727-200, har også blitt benyttet. Av disse er det bare C-22B som fremdeles er operativ.
ThunderCoaster

**ThunderCoaster** er en berg-og-dal-bane i tre på Tusenfryd laget av Vekoma. Banen ble åpnet i 2001 og er på 950 meter. I løpet av de to minuttene det tar å kjøre den føler man seg vektløs 12 ganger. Toppfarten er ca. 95 km/t, og det største droppet er på 32 meter med et fall på 57°. ThunderCoaster var verdens bratteste trebane da den åpnet, den var også Europas høyeste og raskeste tre-berg-og-dal-bane. Den innehar fortsatt andreplassen i fart kategorien, førsteplassene i høyde og fart er tatt av Colossos, en Intamin tre-berg-og-dal-bane i Heide Park i Tyskland.

I 2007 ble ThunderCoaster utvidet med en ny tunnel.
I 2008 ble store deler av sporet på ThunderCoaster lagt på nytt av det amerikanske selskapet Great Coasters International.

## Spesifikasjoner
***Produsentens navn:** ThunderCoaster 
***Produsent:** Vekoma Nederland med underentrepenør Martin & Vleminckx fra Canada
***Åpnet:** 29. april 2001 kl. 11:00
***Byggestart:** feb. 2000 
***Budsjett:** 50 mill. (NOK 2000)
***Type av attraksjon:** Berg-og-dal-bane
***Materiale:** Trykkimpregnert furu fra Canada 
***Mengde treverk:** Tilsvarer tre til 100 eneboliger
***Antall fundamenter:** 1500 stk betongfundamenter 
***Gjestekapasitet :** 100 stk pr. time med begge togsettene
***Lengde:** 950m
***Bratteste fall:** 57°
***Høydeforskjell, høyeste og laveste sporpunkt:** 40m
***Høyeste konstruksjonshøyde over terreng:** 30m
***Hastighet (tørt):** 93 km/t (2 min)
***Hastighet (fuktig):** 101 km/t (1.50 min)
***Vektløs (airtime):** 12 ganger
***Bakketopper:** 12 stk
***Svinger:** 7 stk
***Kryssinger:** 18 ganger på 9 steder
***Høydekrav:** 120 cm

## Referanser


## Eksterne lenker
* Tusenfryd
Wikiwix

**Wikiwix** er en søkemotor som utfører søk i Wikipedia-artikler. Søkemotoren er utviklet av et fransk selskap, Linterweb, som også har publisert Wikipedia 0.5 DVD.

## Referanser


## Eksterne lenker
* Wikiwix
Smikros

**Smikros** (gresk for liten) var en gresk vasemaler, fra perioden 510 til 500 f.Kr.. I Athen var han aktiv i arbeidsverkstedet til Eufronios. Ved siden av Eufronios, Euthymides, Hypsis og Dikaios-maleren, var Smikros én av de viktigste representativene for den såkalte Pionér-gruppen som bedrev rødfigurvasemaleri.

Fra Smikros finnes de tre signerte vaser. John Beazley kaller ham en etterligner av Eufronios. Det er mulig at Smikros samarbeidet i noen sene og ikke helt vellykkede vaser, vaser som sies å høre til Eufronios. På ett psykter i Eremitasjen i St. Petersburg har Eufronios malt en kvinnefigur med inskripsjonen *Smikra*, som kan bli forstått at er en hentydning til sin elev. En annen amfora ser ut til å tilhøre Smikros, som antyder at et samarbeid mellom begge vasemalere kan ha funnet sted. Smikros kan også ytterligere ha dekorert en stamnos og to pelikai.

Beazley kaller Smikros en dårlig håndverker. På tross av dette er det bare i sammenligning med de andre medlemmer av Pionér-gruppen. Det må tas i betraktning at rødfigurvasemaling på denne tid var i sin spedbarnsalder og at pionérene eksperimenterte. En mangel på skarpsindighet med bildekomposisjonen er ikke å komme vekk ifra. Hans utforminger er presise, men er allikevel unøyaktige med representasjonen av detaljer av øre og fingre. Også kledningen er ofte skjødesløst malt.

## Referanser

* A. A. Peredolskaja: *The Hermitage pelike by Smikros*. In: Epitymbion Roman Haken, Prag 1958, S. 100-101.
* Adolph Greifenhagen: *Smikros. Lieblingsinschrift und Malersignatur*. In: Jahrbuch der Berliner Museen 9 (1967) S. 5-25.  
* Adolph Greifenhagen: *Die Silene der Smikros-Amphora Berlin 1966.19*. In: Archäologischer Anzeiger 1974, S. 238-240.  
*Martha Ohly-Dumm: *Euphroniosschale und Smikrosscherbe*. In: Münchner Jahrbuch 25 (1974) S. 7-26.
* John Boardman: *Athenian red figure vases. The archaic period*, Thames and Hudson 1975
Smil (sjokolade)

**Smil** er en sjokolade laget av Mondelēz under merkenavnet Freia. Den ble første gang utgitt i 1955. 

Sjokoladen består av små biter av Freia Melkesjokolade fylt med flytende toffee pakket i en rull. Pr. 2017 består en Smil av tretten biter, og dette antallet har variert mellom elleve og tretten opp igjennom historien, alt ettersom hva som har vært hensiktsmessig med tanke på produksjonsutstyr, vekt og emballasje.

I starten var bitene ovale, men i 1977 ble de endret til den sirkelformede fasongen de har i dag.

## Referanser
Telemark Kammerorkester

**Telemark Kammerorkester (TKO)** er et prosjektbasert strykeensemble som har etablert en høy kunstnerisk profil. Orkestermedlemmene er alle profesjonelle strykere, mange av dem med tilknytning til musikklivet i Telemark. Besetningen varierer fra ni til femten musikere, avhengig av prosjektets art.

Helt fra starten i 1992 har Lars-Erik ter Jung vært orkesterets kunstneriske leder. Ved siden av å være en av Norges fremste fiolinister er han nå mer og mer aktiv som dirigent.

Orkesteret ble sammen med Lars-Erik ter Jung nominert til Spellemannprisen 2018 i klassen samtid for albumet *Chasing Strings* med verker av Jan Erik Mikalsen, Nils Henrik Asheim og Magnar Åm.

## Repertoar
Repertoaret spenner fra det tradisjonelle klassiske til samtidsmusikk, med en viss vekt på musikk fra vår egen tid. Med utgangspunkt i Telemark har det vært naturlig å også trekke inn elementer av folkemusikk i enkelte prosjekter. Bestillingsverk av norske komponister er et særtrekk ved orkesterets virksomhet.

Telemark Kammerorkester har vært støttet av bla. Norsk kulturråd, Telemark fylkeskommune, Telemarkkonsertar AS, Telemark Musikkråd, Norsk Musikkfond, Fond for lyd og bilde og Fond for utøvende kunstnere. Orkesteret gjennomfører årlig to til fire konsertprosjekter i samarbeid med Telemarkkonsertar AS.

## ''Nostos''
Telemark Kammerorkester ga ut sitt første album *Nostos* i 2005.

Albumet inneholder følgende verk:
*«Nostos» – konsert for fiolin og strykere av Bjørn H. Kruse
*«Omriss» – for 9 strykere og kor av Gisle Kverndokk, med tekst av Liv Holtskog.
*«Nyslått» – konsert for 2 hardingfeler og strykere av Henrik Ødegaard

Sammen med Telemark Kammerorkester medvirket Per Anders Buen Garnås og Torgeir Straand som solister på hardingfele. Korpartiet ble sunget av kammerkoret Cor, under ledelse av Thorbjørn Dyrud. Innspillingene ble gjort i Bø kirke med «Nostos» i januar 2003 og «Nyslått» og «Nyslått» i februar 2005.

Geir Inge Lotsberg var produsent.

## Diskografi
* *Nostos* (Fabra, 2005)
* *Passione* (Fabra, 2010)
* *Bite the Dog ll* (Fabra, 2014) med Camilla Kjøll
* *Thommessen/Bibalo*	(Fabra, 2014)
* *Tapestry* (Fabra, 2016)
* *Chasing Strings* (Fabra, 2018)

## Referanser


## Eksterne lenker
* Telemark Kammerorkester 
* Telemarkkonsertar
* Lars-Erik ter Jung 
* Plateselskapet Fabra

## Omtaler
* «Ti år i fri dressur», intervju med Lars-Erik ter Jung i Ballade 04.06.2004 
* «Spennande møte», Telmarksavisa (TA) 27.09.2005
* «Uten bunad. Markant cd-debut for strykerne i Telemark Kammerorkester, som spiller tre nye norske verker», Dagens Næringsliv 15.10.2005
* «Nostos», Klassisk Musikkmagasin 4 – 2005 
* «Omriss», Kulturspeilet 21.11.2005
* «Fy fela!» Tønsberg Blad 25.11.05
* «Vakkert samarbeid», Telmarksavisa (TA) 26.11.2005
* «Favoritten! Terningkast 6. Nye norske strenger», Smaalenene 02.12.2005
* «Eine Kleine Nachtmusik på Fritzøehus», ØstlandsPosten 26.04.2006
Sukhoj Su-35

**Sukhoj Su-35** er et russisk taktisk jagerfly. Su-35 er en videreutvikling av Su-27 og er utstyrt med canardvinger. Prototypen fløy første gang 28. juni 1988 under betegnelsen **T-10S-70**, og flyet hadde en stund betegnelsen **Su-27M**, men fikk senere betegnelsen **Su-35**.

Su-35 ble, i tillegg til canardvingene, oppgradert i forhold til Su-27 på en rekke områder. De viktigste endringene inkluderer et digitalt kontrollsystem, et større neseparti med bedre plass til radarsett og kraftigere motorer.

Su-35 er utstyrt med en intern Gsj-30 30 mm kanon, og har 12 festepunkter som kan bære en våpenlast på til sammen 8&nbsp;000 kg. Denne inkluderer det meste av luft-til-luft og luft-til-bakke missiler, bomber og TV- og laserstyrte missiler og bomber som er i bruk i Russlands luftforsvar.

## Litteratur
* Yefim Gordon & Dmitriy Komissarov; *Famous Russian Aircraft: Sukhoi Su-27 & 30/33/34/35* Crecy Publishing Ltd. 2018 ISBN 978-1-91080-918-1

## Eksterne lenker
*
Sukhoj Su-37

**Sukhoj Su-37** er et russisk taktisk jagerfly. Su-37 er en videreutvikling av Su-35, som igjen er basert på Su-27, utstyrt med dreibare utløpsdyser.

## Spesifikasjoner

## Se også

## Referanser


## Eksterne lenker
* Sukhoi Su-37 Flanker-E
Tongansk

**Tongansk** er et austronesisk språk som snakkes på Tonga, hvor det er et offisielt språk sammen med engelsk. Foruten befolkningen på Tonga på rundt 100 000 mennesker, har språket også brukere i Amerikansk Samoa, Australia, Canada, Fiji, New Zealand, Niue, USA og Vanuatu, og snakkes til sammen av rundt 125&nbsp;000&nbsp;mennesker.

Tongansk er i den polynesiske gruppa av språk i den austronesiske språkfamilien, i samme gruppe som blant annet hawaiisk, maorisk, samoansk og tahitisk. Det danner sammen med niuisk den tonganske språkgruppa.

Tongansk skriftspråk ble utviklet av misjonærer tidlig på 1800-tallet. Flere ulike systemer basert på det latinske alfabetet ble brukt. Dagens standard ble innført av Tongas geheimråd (*privy council*) i 1943.

## Referanser
Gujratdistriktet

**Gujrat** er en zilla (distrikt) i Punjab i Pakistan, den er igjen delt opp i tre tesiler, Gujrat, Kharian og Sara-e-Alamgir.

Det bor ca. 4000&nbsp;000 personer i hele distriktet, herav 1500&nbsp;000 i by. Den største emigreringen har foregått fra dette distriktet til Norge.

## Historie og kommunikasjon
Gujrat by er en gammel festningsby som lå ved Chenabs elvebredd (elven har flyttet seg senere og går nå et par km. utenfor byen). Den gamle hovedveien (fra Peshawar til Karachi – Grand Trunk Road (GT Road) går igjennom byen.

## Næringsliv
* Byen er kjent for sin keramiske produksjon.
* Mange av Pakistans viftefabrikker ligger i Gujrat.
* Byens største arbeidsplass er Service Skotøyfabrikk, som ligger i utkanten av bykjernen.

## Gujrat i litteraturen
Byen er også kjent fra 1001 nattfortellingen *«sohni mehinwal»*, som utspiller seg i Gujrat.
Timiș (fylke)

**Timiș** er et fylke (*[[județ]]*) i Romania. Det ligger i regionen Transilvania. Administrasjonssenteret er byen Timișoara. Fylket hadde 683 540 innbyggere ved folketellingen i 2011.

## Administrativ inndeling
Fylket har to municipiu, åtte byer og 85 comună.

### Municipiu
* Timișoara
* Lugoj

### Byer
* Sânnicolau Mare
* Jimbolia
* Recaș
* Buziaș
* Făget
* Deta
* Gătaia
* Ciacova

### Comună

## Demografi

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:320 height:300
PlotArea   = left:50 bottom:50 top:30 right:30
DateFormat = x.y
Period     = from:0 till:710000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:100000 start:0
ScaleMinor = gridcolor:lightgrey increment:25000 start:0
BackgroundColors = canvas:sfondo

BarData=

  bar:1930 text:1930
  bar:1948 text:1948
  bar:1956 text:1956
  bar:1966 text:1966
  bar:1977 text:1977
  bar:1992 text:1992
  bar:2002 text:2002

PlotData=
  color:barra width:20 align:left

  bar:1930 from:0 till: 559591
  bar:1948 from:0 till: 588936
  bar:1956 from:0 till: 568881
  bar:1966 from:0 till: 607596
  bar:1977 from:0 till: 696884
  bar:1992 from:0 till: 700033
  bar:2002 from:0 till: 677926
  
PlotData=

  bar:1930 at: 559591 fontsize:S text: 559.591 shift:(-10,5)
  bar:1948 at: 588936 fontsize:S text: 588.936 shift:(-15,5)
  bar:1956 at: 568881 fontsize:S text: 568.881 shift:(-10,5)
  bar:1966 at: 607596 fontsize:S text: 607.596 shift:(-10,5)
  bar:1977 at: 696884 fontsize:S text: 696.884 shift:(-17,5)
  bar:1992 at: 700033 fontsize:S text: 700.033 shift:(-11,5)
  bar:2002 at: 677926 fontsize:S text: 677.926 shift:(-8,5)

TextData=
  fontsize:S pos:(20,20)
  text:Data – Rumænien INSSE, Grafik Wikipedia


## Referanser